**ОБЩИНСКА ИЗБИРАТЕЛНА КОМИСИЯ СТРУМЯНИ**

**пл. „7-ми април“ № 2, с. Струмяни, тел./факс 0878451277**

**ПРОТОКОЛ**

**№ 21/16.06.2022г.**

Днес, 16.06.2022 г. се проведе заседание на Общинска избирателна комисия Струмяни, назначена с РЕШЕНИЕ№ 691-МИ от 23.08.2019 на ЦИК.

На заседанието присъстваха:

Ваня Бориславова Пецанова – председател, Красимира Костадинова Янева- зам. председател, Диана Илиева Петкова-зам. председател, Людмила Методиева Маникатова - секретар и членове: Величка Иванова Чиликова, Любка Миткова Тацкова, Илонка Йорданова Станоева, Николина Спасова Янева, Кирил Димитров Гегов и Стефани Лазарова Воденичарова

Отсъства Мариана Николова Маркова по уважителни причини.

Заседанието беше открито от Председателя на ОИК Струмяни: Ваня Пецанова, която подложи на гласуване следния проект на дневен ред:

1. Предприемане на действия по Писмо У №245/2022 на Териториално отделение - Сандански към Районна прокуратура – гр. Благоевград.

2. Други

Така предложеният дневен ред бе приет със 10 гласа „За“ и 0 гласа „Против“ както следва: Ваня Пецанова, Красимира Янева, Диана Петкова Людмила Маникатова, Величка Чиликова, Любка Тацкова, Николина Янева, Илонка Станоева, Кирил Димитров Гегов и Стефани Лазарова Воденичарова

**По първа точка** от дневния ред, ОИК Струмяни думата взе госпожа Ваня Пецанова – председател на ОИК, която отправи въпрос към членовете на ОИК дали са се запознали с изпратеното на имейлите постъпило уведомление от Районна прокуратура – Благоевград, Териториално отделение – гр. Сандански с изх.У № 245/2022 г. от 09.06.2022 г., удостоверяващо настъпили факти и обстоятелства, на основание на които по закон (ex lege) предсрочно са прекратени пълномощията на кмет на кметство с. Илинденци, община Струмяни.– основание по чл. 42, ал. 1, т. 4 от Закона за местното самоуправление и местната администрация. бе запозната със съдържанието.

Предварителното изпращане на уведомлението дава възможност на членовете на ОИК да се запознаят с фактите и обстоятелствата, на основание на които по закон предсрочно да бъдат прекратени пълномощията на кмета на кметство с. Илинденци, община Струмяни.– основание по чл. 42, ал. 1, т. 4 от Закона за местното самоуправление и местната администрация.

Съответно членовете на ОИК отговориха, че са се запознали със съдържанието на уведомлението и имат готовност да се включат в разискванията по проблема.

Госпожа Пецанова даде думата на членовете на ОИК за разисквания и даване на предложения за решения.

Думата взе госпожа Диана Петкова, която сподели, че се запознала задълбочено с увeдомлението и според нея от него е видно, че след като г-н Илия Харалампиев Башлиев бил признат за виновен в това, че е извършил умишлено престъпление от общ характер по чл. 343б, ал. 1 от Наказателния кодекс, за което му е наложено наказание „Лишаване от свобода“ за срок от 8 (осем) месеца, Предвид изложеното, г-жа Петкова смята, че в случая безспорно е настъпило основание за предсрочно прекратяване на пълномощията на кмета на кметство с. Илинденци.

След нейното изказване г-жа Пецанова отново взе думата, като наблегна на факта, че са налице необходимите предпоставки по смисъла на чл. 42, ал. 1, т. 4 от ЗМСМА за предсрочно прекратяване на пълномощията на г-н Илия Харалампиев Башлиев като кмет на кметство с. Илинденци, община Струмяни, а именно: същият е осъден с влязла в сила присъда за извършено умишлено престъпление от общ характер (престъпление по чл. 343б, ал. 1 от НК), за което ме у наложено наказание ”Лишаване от свобода“. Обстоятелството, че наложеното наказание „Лишаване от свобода“ на основание чл. 66, ал. 1 от НК се отлага за срок от три години има значение единствено по отношение на изтърпяването на наказанието. Ето защо тя подложи на гласуване проект на Решение № 117-МИ ОТНОСНО: Констатиране и обявяване предсрочно прекратяване на пълномощията на кмета на кметство село Илинденци, община Струмяни и уведомяване на ЦИК за насрочване на частичен избор за кмет на същото кметство Илинденци.

Решението бе гласувано и прието с 10 гласа „ЗА“, против „0“, въздържали се „0“ както следва: Ваня Пецанова, Красимира Янева, Диана Петкова Людмила Маникатова, Величка Чиликова, Любка Тацкова, Николина Янева, Илонка Станоева, Кирил Димитров Гегов и Стефани Лазарова Воденичарова.

Поради изчерпване на дневния ред заседанието на ОИК бе закрито.

Председател:

*Ваня Пецанова*

Секретар:

 *Людмила Маникатова*